בס"ד

מאגר ההלכות מקיצור שולחן ערוך מקור חיים למבחן מיצ"ב כיתה ו' התשע"ה

מורה יקר!

המאגר נוצר ע"י המורים עצמם. כל מורה שרואה מסמך זה מתבקש להכניס הלכה או 2, וכך יווצר המאגר.

תודה מראש

|  |  |  |
| --- | --- | --- |
| סימן | סעיף | ההלכה |
| ק | ב-ט | ב. נוהגים קהילות הספרדים לקום באשמורת לומר סליחות ותחנונים מראש חודש אלול ואילך עד יום הכיפורים. ומנהג הספרדים בירושלים לתקוע שופר באמירת י"ג מידות שבסליחות (תשר"ת), ובקדיש תתקבל שבסיום הסליחות לפני "תענו ותעתרו" (עשרה קולות), ואם מפריע הדבר למנוחת ילדים ואנשים עמלים ועקרות בית, ראוי לבטל המנהג ויתקעו אחרי התפילה.ג. מנהג האשכנזים אינו כן, אלא מראש חודש אלול ואילך מתחילים לתקוע בשופר אחר תפילת שחרית, ויש מקומות שתוקעים גם בערבית, וביום ראשון שלפני ראש השנה עומדים באשמורת לומר סליחות. ואם חל ראש השנה ביום שני או שלישי, מתחילים מיום ראשון בשבוע שלפניו.ד. מקומות שנוהגים לומר סליחות בערבית, הוא מנהג רע ומר, ישתקע הדבר ולא יאמר. וניושב בבית כנסת שנוהגים לומר סליחות בערבית, ישב בדד וידום, אך הווידוי יכול לאומרו מלבד במוצאי שבת קודש שאסור לאומרו עד שיעבור חצות לילה.ה. וידקדקו לחזור אחר שליח ציבור היותר הגון והיותר גדול בתורה ובמעשים שאפשר למצוא, שיתפלל סליחות וימים נוראים, ושיהיה בן שלושים שנה וגם נשוי. מיהו כל ישראל כשרים הם רק שיהיה מרוצה לקהל. אבל אם מתפלל בחוזקה אין עונים אחריו אמן. יש נוהגים שהשליח ציבור שמתפלל סליחות מתעטף בטלית. וטוב שישאל טלית חבירו. ואם התעטף בטליתו, כאשר יאור היום ויגיע זמן ברכת ציצית, ימשמש בציציותיו ויברך. ומנהג הספרדים שאין השליח ציבור מתעטף בטלית כלל. ו. סליחות ותחנונים צריך לאומרם בנחת ומיתון ובכוונה, ואסור להזכיר י"ג מדות שלא בכוונה. וכשאומר י"ג מידות יש לכרוע כדכתיב: "וימהר משה ויקוד ארצה". ומיהו אין לכרוע (ממש) אלא ישוח קצת. ויפסיק אחר אמירת ויקרא בשם, ה' וגו'. וכן יפסיק בין ה', ה'. וי"ג מידות צריך לאומרם בעמידה.ז. אין היחיד רשאי לומר י"ג מידות דרך תפילה ובקשת רחמים, שהם דבר שבקדושה, אבל לאומרם דרך קריאה בעלמא בניגון ובטעמים כקורא בתורה רשאי. אך הטוב ביותר על דרך האמת להימנע לגמרי מאמירתם ביחידות, ושב ואל תעשה עדיף. וכן הבקשות שהן בלשון תרגום אין ליחיד לאומרם, ולכן כשאין מניין בבית הכנסת ידלגו תחילת הסליחות ויתחילו מ"אלוקינו ואלוקי אבותינו, אל תעש עמנו כלה", שהוא פתיחה לווידוי, וימשיכו באמירת כל הסליחות שבלשון הקודש עד שיבוא מנין. ואז יאמר "אשרי", קדיש וכל מה שדילג מתחילת הסליחות ומהבקשות שבארמית.ולא כמו שנוהגים לומר אנשי אמונה ותמהנו בלבד ומוותרים על אמירת י"ג מידות, כי הם עיקר הסליחות.ח. יזהרו לא לומר הווידוי יותר מפעם אחת, אך אמירת "אשמנו מכל עם בושנו מכל גוי" אינו מטבע של ווידוי ממש ויכול לאומרו, וכך נוהגים בירושלים לאומרו.ט. כלל גדול יש לזכור באמירת סליוחות ופיוטים ותפילות לימים נוראים, לא לשנות מאומה מנוסחת הספרים, כי מן הסתם כך נכתבו בידי מחבריהם, ועל פי רוב אין טעות מצויה פרט למפורסמות שנזכרו בגדולי המחברים.  |
| קב | ח, יח | ח. כתב הרמב"ם אע"פ שתקיעת שופר בראש השנה גזרת הכתוב היא, רמז יש בו, כלומר: עורו ישנים משנתכם ונרדמים הקיצו מתרדמתכם וחפשו במעשיכם וחזרו בתשובה, וזכרו בוראכם, אתם השוכחים את האמת בהבלי הזמן ושוגים כל שנתן בהבל וריק אשר לא יועיל ולא יציל. הביטו לנפשותיכם והיטיבו דרככם ומעלליכם. יעזוב כל אחד דרכו הרעה ומחשבתו אשר לא טובה.יח. תפילת מוסף של ר"ה מורכבת משלוש ברכות ראשונות ושלוש אחרונות ככל התפילות ובמרכזה שלוש ברכות: " מלכויות", "זכרונות", ו"שופרות". תוכנן של שלוש ברכות אלה הם שלושת היסודות העיקריים שעליהם נשענת כל אמונת בית ישראל. ברכת "מלכויות" מבססת את האמונה במציאות ה' ומלכותו בעולמו. ברכת "זכרונות" מבססת האמונה בהשגחת ה' בעולמו. וברכת "שופרות" מבססת את האמונה במתן תורה ובגאולת ישראל האחרונה . |
| קג | א-ג | א. כשהיה בית-המקדש קיים היו קובעים את יום ראש-חודש עפ"י הראיה. היינו כאשר באו שני עדים והעידו שראו את מולד הלבנה. ולגבי תשרי נהגו כך: בלילה שאחר כ"ט אלול משחשיכה נהגו בו קודש שמא יבואו עדים למחר ויקדשוהו, וכך נהגו גם למחר משך כל היום עד המנחה. ואם באו עדים לפני המנחה, קדשו בית-דין את החודש, ונודע שיפה נהגו מאמש, והוא יו"ט של ראש-השנה ולמחר חול, ונמצא יו"ט של ראש השנה יום אחד בלבד. ואם באו עדים אחרי המנחה, אין ב"ד מקדשים החודש בו ביום (מפני שהיו הלויים מתקלקלים בשיר של קרבן התמיד שלא ידעו איזה שיר יאמרו) ומעברים את חודש אלול, ומקדשים החודש למחרת. ואעפי"כ גומרים את היום הזה בקדושה ואסור במלאכה כדי שלא יבואו לזלזל בו בשנה הבאה, באמרם, הלא שנה שעברה נהגנו בו קודש, ומן המנחה חזרנו ונהגנו חול, ובמקרה זה גם בירושלים היו נוהגים שני ימים טובים של ר"ה.אבל שונה מהות שני ימים טובים של ר"ה, משני ימים טובים של גלויות, שבגלויות עושים שני ימים טובים של ר"ה, משני ימים טובים של גלויות, שבגלויות עושים שני ימים מספק שאין הם יודעים איזה יו"ט, אבל ברור להם שאחד מהם בלבד הוא קודש, ולכן ביצה שנולדה בזה מותרת בזה ממה נפשך, אבל שני ימים טובים של ר"ה לא מחמת ספק עשאום, שהרי ידוע היה להם בבירור שהיום חול הוא, שכן שלשים באלול הוא כיון שלא קדשוהו ורק למחר הוא יו"ט, הראשון לחודש השביעי, ואעפי"כ התקינו לנהוג בו קדושה, ומצות חכמים היא וקדושה אחת היא ולא מחמת ספק, ולכן ביצה שנולדה בזה אסורה בזה כדין יום אחד. ויש סוברים ששני ימים טובים של ר"ה הוא מתקנת נביאים ראשונים.ב. אף בארץ ישראל עושים ר"ה שני ימים, וביצה שנולדה ביו"ט ראשון וכן מה שניצוד בו, וכן מה שנתלש בו אסור בשני. וסדר תפלת ערבית בליל יו"ט שני ידוע.ג.בקידוש ליל שני מניח פרי חדש על השולחן ואומר שהחיינו, ואם אין מצוי פרי חדש, עם כל זה יאמר שהחיינו, שאף שהם קדושה אחת, מ"מ שני ימים הם במציאות. והעיקר, שלא אמרו דין קדושה אחת אלא להחמיר, ופרי חדש אינו מעכב. ויש אומרים שגם לכתחלה אין להקפיד על כך. וכל מנהגי הלילה הראשון נוהגים גם בשני.  |
| קו | ח-י | ח. קטן בריא בן תשע שנים שלימות (ר"ל שמלאו לו תשע שנים לפני יוה"כ) מחנכים אותו לשעות. כיצד? היה רגיל לאכול בשעה שבע בבוקר מאכילים אותו בשמונה. היה רגיל בשעה שמונה מאכילים אותו בתשע, לפי כח הבן מוסיפים לענות אותו בשעות. וה"ה לקטנה הבריאה. אבל לפני תשע שנים שלימות מאכילין אותו כדרכו בכל יום ואין לענותו כלל כדי שלא יבוא לידי סכנה, ואפילו רוצה להחמיר על עצמו, מוחין בידו.ט. בן אחת עשרה שנה שלימות, בין זכר בין נקבה מתענים ומשלימים מדברי סופרים כדי לחנכם במצוות. וי"א שאין צריך להשלים מדרבנן כלל ויש לסמוך כליהם בנער כחוש ואינו חזק להתענות. ולפי"ז בבריא וחזק ובטוחים שהתענית לא יזיק לו כלל, יתענה. ואם לאו, יתענה לשעות ולכל היותר עד חצות.י. בת שתים עשרה שנה ויום אחד, ובן שלוש עשרה שנה ויום אחד הרי הם כגדולים לכל המצוות ומשלימים מן התורה. |
| קד | א-ד, יא, יג |  |
| קח | א-יד | ו. אין לעשות הסכך קודם שיעשה הדפנות, שבשעת עשיית הסכך אין עדיין מחיצות ואין אוהל, וכשיעשה אח"כ הדפנות, הרי זו כמי שנעשתה מאליה, ופסולה משום שנאמר חג הסוכות "תעשה" לך, ולא שתהא נעשית מאליה. ואם הניח הסכך ואח"כ עשה הדפנות, תקנתו שיגביה כל ענף מענפי הסכך ויחזור ויניחנו לשם צל סוכה ובזה כשרה לכל הדעות.  |
| קז | כא-כט |  |
| קט | א-יז |  |
| עז | א-ז, יב-יח, כה-כח | א. סכין שחיטה או מילה ואיזמל של ספרים וכן כל מכשיר עדין ויקר, כיון שמקפיד אדם על אלה מחמת ערכם ומקצה אותם מדעתו מלהשתמש בהם שום שימוש פרט למטרה שלה נועדו, הרי הם מוקצים ואסור לטלטלם בשבת. |
| עה | ד | ציטוט: "משחקים על גבי קרקע בלתי מרוצפת אסורים בשבת" (קמב, ז),  חשש ככ"הנ מיצירת גומות בקרקע (להשווי גומות), כמו לגבי משחקי כדור בשבת, מלבד בעיית האווירה של שבת שנפגמת. |
| יז | א-ז | א. מתחילים להזכיר בברכה שניה "משיב הרוח ומוריד הגשם" בתפילת מוסף של יום טוב האחרון של חג הסוכות, ואין פוסקים עד תפלת מוסף של יום-טוב הראשון של פסח, כדי שיצאו המועדות בטל מפני שהטל יפה לעולם. |
| יח | א-י | א. משבעה ימים במרחשון שואלים את הגשמים בברכת השנים. במה דברים אמורים בארץ-ישראל, אבל בסוריא ומצרים ובמקומות הסמוכים לאלו והדומים להם שואלים את הגשמים ביום ששים אחרי תקופת תשרי, לפי שהם מקומות נמוכים ואין צריכים מטר כל כך. ושואלים עד תפלת מנחה של ערב יו"ט הראשון של פסח (ועד בכלל) ומשם ואילך פוסקים מלשאול.  |
| קיג | ב-ד, יג-יז | ב.אסור בחנוכה להספיד אדם או להיות בתענית.חוץ מצדיק. אם נפטר בחנוכה יקדים האזכרה או יאחרה.חוץ מצדיקים.ג.סעודות בחנוכה הן מצווה אם אומרים בהן זמירות ודברי תורה.אך הן רשות.ד.נשים נוהגות לא לעשות מלאכה חצי שעה מהדלקת הנרות.ראוי גם לגברים.ראוי לנשים לא לעשות כביסה ותפירה :ביום ראשון ואחרון של חנוכה ובר"ח. חוץ ממי שמתפרנסת מכך.יג. הדלקת נרות בבי"כ - לפרסום הנס. לא יוצאים ידי חובה בה אפילו המדליק.אם מדליק לבני ביתו או קודם בביתו יכול לברךשהחיינו |
| קיג | ז, ט, יח, כא-כו |  |
| סא | ג-ד |  |
| עד | א-יח |  |
| קיג | שני סעיפים אחרונים | המנהג, שלא להגיד תחנון (ונפילת אפיים) בטו בשבט.ויש עניין להרבות באכילת פירות ביום זה, ולשבח ולהודות לקב"ה עליהם. במיוחד מפירות ארץ ישראל ובייחוד אלו שנשתבחה בהם הארץ- 7 המינים, שיש סדר לימוד ותפילות הלקוחים מהתנ"ך, המשנה וקטעים מהזוהר. |
| סא  | א-ב |  |
|  סה  | ד, י-יד |  |
| קמג  | יז-כ | יז. פרות שביעית קדושים הם לכמה ענינים שנבאר להלן, אך לגבי הזמן שבו חלה קדושה על הפירות יש חלוקי זמנים שונים לגבי כל מין וסוג. ומן ההגדרות ההלכתיות שנאמרו בהם קשה להוציא מסקנה למעשה ולכן יש לעקוב אחרי הפרסומים בעתונות הדתית, שם מפרסמים כל פרי מאימתי חלה עליו קדושת שביעית.יח. יש אומרים שאכילת פרות שביעית היא מצוה שנאמר והיתה שבת הארץ לכם לאכלה. ופרות שביעית נתנו לאכילה ולשתיה ולסיכה להדלקת הנר ולצביעה.יט. לאכילה ולשתיה כיצד? לאכול דבר שדרכו לאכול ולשתות דבר שדרכו לשתות. ולא ישנה פרות מבריתן, דבר שדרכו לאכול חי לא יאכלנו מבושל, ושדרכו להאכל מבושל לא יאכלנו חי. פרות המיוחדים למאכל אדם אין מאכילין אותם לבהמה חיה ועוף.כ. פירות שדרך לרסקם ולסחטם מותר לעשות כן גם בשביעית, ולכן לימונים תפוזים ואשכוליות מותר לסחטם, אבל גזר ורמונים אסור לסחטם |
|  |  |  |